ועדת העבודה והרווחה, כנסת 24, פרוטוקול מספר 123, 2022-05-23 13:00

אפרת רייטן: אני פותחת את ישיבת ועדת העבודה והרווחה.

אפרת רייטן: על סדר-היום: הצעת חוק המסייעים לנטרול תוצאות אסון צ'רנוביץ (תיקון מס' 2) (הגדלת המענק השנתי), התשפ"ב-, 2022, של חברי הכנסת יבגני סובה, חברת הכנסת יוליה מלינובסקי, חבר הכנסת אלכס קושניר, חבר הכנסת יוסף שיין, חברת הכנסת לימור מגן תלם וחברת הכנסת אלינה ברדץ' יאלוב,.

אפרת רייטן: הכנה לקריאה שנייה ושלישית.

אפרת רייטן: שלום לחבר הכנסת יבגני סובה.

אפרת רייטן: דנו בהצעת החוק הזאת בפעם הקודמת.

אפרת רייטן: אתה רוצה שנתייחס לדברים נוספים מאז שהכנו אותה?

יבגני סובה: אני רוצה להגיד בקצרה שבמסגרת הכנת החוק לקריאה שנייה ושלישית התקבלו מספר התייחסויות, גם ממשרד העלייה והקליטה.

יבגני סובה: אנחנו ניישם את הדברים ונעקוב בהמשך.

יבגני סובה: סך הכול מדובר על חוק שמכניס תיקון מבחינת הקצבה.

יבגני סובה: אנחנו מצאנו מקור תקציבי לזה ולכן אני חושב שבזה נסתפק.

יבגני סובה: אני בקשר רציף עם האנשים ועם הארגון שמייצג את מנטרלי האסון.

יבגני סובה: מספר דברים שעלו בדיון בקריאה ראשונה בנושא של הבדיקות הרפואיות, גם התקבלה תשובה של משרד הבריאות.

יבגני סובה: הדעות שם חלוקות.

יבגני סובה: יש אומרים שהאנשים האלה לא זקוקים לאיזה מעקב רפואי מעבר למה שזקוק כל אזרח שהוא חולה.

יבגני סובה: אני אישית חושב שהם כן זקוקים לתדירות גבוהה יותר מבחינת הבדיקות.

יבגני סובה: בשלב זה, בשביל לא לעכב את הדבר הזה ולא לגרום לאנשים להרגיש שזה מתעכב בקריאה שנייה ושלישית, החלטנו בשלב זה לא להכניס את הדברים האלה לחוק ולהסתפק רק בנושא התקציבי ובכך לענות במה שאנחנו יכולים.

יבגני סובה: לא מדובר פה על דברים חריגים.

אפרת רייטן: תודה רבה יבגני.

אפרת רייטן: חבר הכנסת אבוטבול.

משה אבוטבול: בלי ספק שהחוק הזה כשלעצמו זה חוק שבאמת עוזר ומסייע לאותם אלה שחוו את החוויה הנוראה.

משה אבוטבול: אנחנו כמובן ביקשנו בהסתייגויות שלנו, שמן הסתם ייקראו בהמשך, להכפיל אפילו את הסכומים.

משה אבוטבול: בסופו של יום, האנשים האלה, מי שמכיר את האנשים האלה, יודע שם חוו חוויה קשה ביותר גם מבחינה רפואית וגם מבחינה מוראלית ומנטאלית.

משה אבוטבול: יש להם את הצורך בהרבה יותר בדיקות וטיפולים וכל מיני דברים.

משה אבוטבול: צריכים גם לדעת שהטראומה עצמה תורמת לנושא הזה שבן אדם שעבר את הטראומה הזאת פתאום לא רוצה ללכת לעבודה.

משה אבוטבול: תן לי להתכנס בתוך עצמי.

משה אבוטבול: כל מיני דברים שזה לא רק הנקודה הרפואית כמו הנקודה שיש פה איזו חוויה קשה ופוסט טראומה שמלווה אותם.

משה אבוטבול: אולי באמת, כשרק מסתכלים רק על פריט אחד שזה הנושא הרפואי, יכול להיות ש-7,000 מספיק, אבל כמו שעשינו את זה בכל מיני מגדרים אחרים, הרחבנו את הנושא הזה בגלל שאנחנו מבינים זה לא בדיוק רק התרופה אלא גם כן דברים שנלווים לזה.

משה אבוטבול: נשמח מאוד אם האנשים שגם הגישו את זה יבינו את זה.

משה אבוטבול: אני אומר את זה באמת לא כדי להקניט.

משה אבוטבול: לא מדובר פה במיליונים או במיליארדים.

משה אבוטבול: בימים כאלה, שוב, בלי להקניט אף אחד, כולל גם את ידידי שיושב לימיני.

משה אבוטבול: בימים כאלה שאנחנו מאשרים כל כך הרבה כספים למגזרים מסוימים תמורת תמיכה כזאת או אחרת בממשלה או דברים מהסוג הזה, אין שום סיבה שלאותו מגזר שבאמת עבר טלטלה נפשית, חוויה מאוד קשה, שלא נגדיל את זה.

משה אבוטבול: תאמינו לי, 14,000 שקלים, תכפילו לכל אותה הקבוצה, זה בקטנה שבקטנה.

משה אבוטבול: לכן אני חושב שההסתייגויות הזאת, בגלל שהיא באה מהאופוזיציה לא צריך לקבל אותה.

משה אבוטבול: מותר גם לקבל פעם דעה מאחרים אם יש בזה סוג של היגיון.

משה אבוטבול: כדי שיהיה קל אולי לצד השני לקבל את זה, אנחנו לא נכעס אם זה יהיה 14,000 במקום 20,000 כדי שהם ייקחו את הקרדיט.

משה אבוטבול: באים מתוך נקודה אחת.

משה אבוטבול: זה סבבה לגמרי, רק העיקר שאותם אנשים שנפגעו יוכלו לקבל את זה.

משה אבוטבול: שוב, אנחנו באים מתוך גישה נכונה ואנחנו אומרים את זה עוד לפני שידענו שאכן קיבלו מיליארדים.

משה אבוטבול: באים מתוך נקודה אמיתית.

משה אבוטבול: אפשר להשתתף, במקום 7,000 יבוא 21,000.

משה אבוטבול: יש פה כל מיני דברים שביקשנו אותם.

משה אבוטבול: יש פה גם את נקודת הזריזות.

משה אבוטבול: לא חודש מיום, אלא גם כן לזרז יותר את הדברים, למחרת היום.

משה אבוטבול: כל מיני דברים מהסוג הזה שהצענו אותם.

משה אבוטבול: אני אשמח אם יקבלו את זה.

משה אבוטבול: אני יודע שאין לי זכות הצבעה, זאת זכות שבחרנו לעצמנו.

משה אבוטבול: אבל עם כל זה מותר לי לבוא ולהגיד את אשר על ליבנו.

משה אבוטבול: אני מקווה שגם בלי האצבע שלי, מי שבאמת הגיש את החוק הזה יבין שזה לטובתו ולטובת הציבור, שחלקם גם נמנה על שורותיו.

משה אבוטבול: יבין שזה לטובתו, שכדאי לתת טיפה יותר כדי לחזק את אלה שחוו את הטלטלה הזאת.

אפרת רייטן: תודה רבה חבר הכנסת אבוטבול.

אפרת רייטן: אז אני מניחה שאם היה צריך לתת להם גם 100,000 שקלים בחודש היית עושה את זה.

משה אבוטבול: לא צריך להגזים.

אפרת רייטן: איך שנכנסתי לכנסת אמרתי איך אפשר בעצם לא לבוא היום ולקבל החלטה, כלומר שר האוצר יבוא ויגיד, אני לוקח את כל ניצולי השואה ומעכשיו נותן להם.

אפרת רייטן: מה, אני מתחשבן איתם?

אפרת רייטן: על פה אלף שקל, שם אלף שק?

אפרת רייטן: ניקח את כל האוכלוסיות האלה, ניתן לכל אחד 10,000 שקלים - - -

משה אבוטבול: כמו שנותנים לאחרים.

אפרת רייטן: כן, הרי כמה באמת אנשים כאלה יש?

אפרת רייטן: כמה הם עוד יחיו.

אפרת רייטן: אז אנחנו נתקלים בתשובות שאין לזה גבול ואין לזה סוף.

אפרת רייטן: תכף גם נשמע את משרד האוצר, אבל בואו ניתן ליבגני.

משה אבוטבול: אנחנו מכירים את הכמות, זה די מכומת כבר.

יבגני סובה: גברתי היושבת-ראש, אני רוצה בהזדמנות זאת להיזכר בחבר הכנסת יורי שטרן המנוח מישראל ביתנו, שהוא הראשון שהכיר לישראלים הצבאים – סליחה שאני משתמש בביטויים האלה - את הנושא הזה של המנטרלים.

יבגני סובה: אני לא יודע עד כמה חבר כנסת אבוטבול מכיר באופן אישי את המנטרלים.

יבגני סובה: אם אתה מכיר באופן אישי תגיד לי, אבל אל תגיד שזה אתה באמת מדבר.

יבגני סובה: אתה מכיר מישהו אחד כזה?

משה אבוטבול: מהאנשים של צ'רנוביל?

יבגני סובה: כן.

משה אבוטבול: נפגשתי לא עכשיו.

יבגני סובה: אתה מכיר באופן אישי מישהו אחד שהיה שם?

משה אבוטבול: אישית לא אבל פגשתי אותם גם כשהייתי ראש עיר.

יבגני סובה: חבר הכנסת אבוטבול, שאלתי אותך שאלה אישית.

יבגני סובה: אתה מכיר באופן אישי מישהו שהיה שם.

משה אבוטבול: אישית לא, ציבורית כן.

יבגני סובה: תודה רבה.

יבגני סובה: ציבורית כולנו מכירים גם ממלחמת העולם השנייה דברים.

יבגני סובה: שאלתי אותך אישית.

משה אבוטבול: אתה חושב שכל אלה שפונים אלי אני עושה להם שאלון אישי?

משה אבוטבול: זה לא התפקדות למפלגה.

יבגני סובה: חבר הכנסת אבוטבול, נתת פה נאום בשביל לשכנע אותנו שאתה בא מהרקע האישי וחשוב לך.

משה אבוטבול: נכון, נכון.

יבגני סובה: שאלתי אותך שאלה האם אתה מכיר מישהו באופן אישי?

משה אבוטבול: רגע, כדי להכיר את הכאב שלהם צריך להיות איתם, לחוות איתם?

יבגני סובה: אני לא דיברתי על הכאב, שאלתי אותך שאלה.

משה אבוטבול: הרי כולנו יודעים את הסיפור של אסון צ'רנוביל.

משה אבוטבול: זה די מוכר.

משה אבוטבול: מה, אתה עושה לי פה תחקיר?

משה אבוטבול: אני לא מכיר.

משה אבוטבול: אתה מתנגד באופן עקבי לכל מיני דברים - - -

יבגני סובה: אני לא מתנגד, שאלתי אותך אם אתה מכיר באופן אישי.

משה אבוטבול: אני שואל אותך שאלה.

משה אבוטבול: אתה יודע שאת הסיפור הזה של המעונות, הפסיקו את זה לאברכים.

משה אבוטבול: אתה מכיר באופן אישי אברכים?

יבגני סובה: ברור, ברור.

משה אבוטבול: כן, אחרי זה אני אשאל אותך את מי אתה מכיר.

יבגני סובה: אתה חושב שאנחנו לא מקבלים פניות?

יבגני סובה: בטח שאני מכיר.

אפרת רייטן: בואו ננסה לא לגלוש.

יבגני סובה: זה לא קשור עכשיו למעונות.

אפרת רייטן: יבגני, אני מבקשת.

אפרת רייטן: בואו ננסה להתמקד ולהיות ענייניים ולנסות לא לגלוש לווכחנות.

משה אבוטבול: אוי ואבוי אם אני אעזור רק למי שאני מכיר אישית.

משה אבוטבול: אוי ואבוי.

יבגני סובה: קודם כל, אני עדיין מקווה שהצעת החוק תעבור בהסכמת האופוזיציה וההסתייגויות יוסרו, למרות שאני מבקש לדחות את ההסתייגויות.

יבגני סובה: ברגע שנגיע להסכמות אז החוק יעבור בקריאה שנייה ושלישית בלי כל הדיבורים על-כך שצריך לשלם 14,000 או 20,000 שקלים בחודש.

יבגני סובה: זה מענק לא קצבה.

יבגני סובה: יש מענקים שנקבעים במדינת ישראל לאוכלוסיות שונות.

יבגני סובה: יש מענקים, למשל, כמו לנושא של ניצולי השואה.

יבגני סובה: משרד האוצר ושר האוצר העלה את זה ביחד עם השרה מירב כהן ל-6,500 שקלים.

יבגני סובה: יש, למשל, מענק אפילו לווטרנים שנלחמו במלחמת העולם השנייה שכבר עברו את גיל 95 וזה סביב 6,500 שקלים.

יבגני סובה: יש איזה גבול מסוים למענק שנתי.

יבגני סובה: לכן הסכום של 7,000 זה סכום שאנחנו מעלים למה שאנחנו יכולים.

אפרת רייטן: אחרי סיג ושיח עם האוצר.

יבגני סובה: אני רוצה להגיד עוד משהו.

יבגני סובה: לכל סעיף תקציבי חייב להיות מקור תקציבי וכרגע אנחנו מצאנו מקור לסכום הזה.

יבגני סובה: יכול להיות שבעוד שנה יתאפשר לנו להעלות את זה אז נעלה את זה יותר.

אפרת רייטן: לא מתנגדים.

יבגני סובה: לא, אני לא אתנגד אבל אין סיבה לעכב את זה בהגשת הסתייגות, כשאנחנו יודעים מה מניע את הגשת ההסתייגויות.

יבגני סובה: אל תספרו לי פה על האמת, בסדר?

יבגני סובה: תגידו שאתם רוצים לעכב את החוק הזה, רוצים לטרלל את הקואליציה.

אפרת רייטן: דני בלנגה ממשרד האוצר.

יבגני סובה: גברתי, אני מסיים.

יבגני סובה: הבקשה שלי היא לדחות את ההסתייגויות האלה ולהעביר את זה להמשך לקריאה שנייה ושלישית.

אפרת רייטן: משרד האוצר, דניאל בלנגה.

אפרת רייטן: אנחנו רוצים להעלות את זה ל-20.

אפרת רייטן: זה אפשרי?

דניאל בלנגה: ל-20 זה עלות תקציבית.

דניאל בלנגה: להכפיל את המענק זה 8.5 מיליון שקלים.

אפרת רייטן: ישבתם ועשיתם דיון עם המציע.

משה אבוטבול: קחו מהכביש של טיבי.

דניאל בלנגה: העלות התקציבית של להביא את המענק ל-20 היא 15.6 מיליון שקלים.

אפרת רייטן: משהו נוסף?

יבגני סובה: בכמה אתה יכול להעלות?

יבגני סובה: אתה יכול להעלות ל-8,000?

יבגני סובה: אני אשמח.

יבגני סובה: אם אתה אומר שאתה יכול להיות, תעלה את זה ל-8,000.

יבגני סובה: אם האופוזיציה תסיר הסתייגויות ב-8,000 אז - - -

משה אבוטבול: אם היית כותב 8,000 אז הוא היה כותב 8,000.

משה אבוטבול: הוא עכשיו לא יעלה לך את זה ואני מבין אותו, כי כתבת 7,000.

דניאל בלנגה: המקור התקציבי שהוסכם הוא 7,000.

אפרת רייטן: 7,000 שקל זה אחרי.

משה אבוטבול: אתם שם באוצר, אתה יודע שלפעמים כשנחמדים, 200 מיליון יכולים לאשר בפגישה אחת לכל רשות.

משה אבוטבול: אז תפסיקו עכשיו להתקרנף שאין לכם פתאום כסף.

משה אבוטבול: זה משחק.

משה אבוטבול: אבל לא משנה, הציבור ידע וישפוט.

אפרת רייטן: יוראי, רצית להוסיף משהו או שהגעת להצבעה?

יוראי להב-הרצנו: הגעתי להצבעה.

אפרת רייטן: בסיום הדיון הקודם ב-31.1 פנינו מטעם הוועדה למנכ"ל משרד העלייה והקליטה בכמה בקשות ובכמה הבהרות.

אפרת רייטן: ביקשנו תוך שלושה שבועות את ההתייחסות של המשרד ליישום החוק שבנדון על סעיפיו השונים, בין היתר, באמת לעניין המערב הרפואי, הדיור וביצוע והתקנת התקנות.

אפרת רייטן: לגבי הטיפול ומעקב רפואי מיוחד למסייעים לנטרול תוצאות האסון, כשהמשרד האחראי זה משרד הבריאות, הם עונים שאין כיום או פעילות או עיסוק בעניין.

אפרת רייטן: בעבר הוטלה אחריות לפי סעיף 7 לחוק על בית החולים כרמל אולם לאחר זמן נקבע שאין צורך בטיפול ובמעקב רפואי מיוחד על המנטרלים לכל אחד מעבר לקיים.

אפרת רייטן: עמדה זאת הוצגה בבג"צ ב-2018 והתקבלה.

אפרת רייטן: לגבי חוק זכאות לסיוע בדיור, משרד הבינוי והשיכון הוא האחראי.

אפרת רייטן: עולים העונים על הגדרת מנטרלים זכאים לסיוע בשכר דירה, זה מתקיים.

יבגני סובה: בתוספת של 10%.

אפרת רייטן: - - בהלוואות לרכישת הדירה.

אפרת רייטן: הוספה של 150 נקודות בנוסף לזכאות האישית וגם זה מתקיים.

אפרת רייטן: לגבי הנקודה השלישית, באחריות משרד העלייה והקליטה לעניין עדיפות בתור הממתינים לדיור ציבורי בלבד, קיימת עדיפות לפי מצב בריאותי.

אפרת רייטן: בשל המחסור החמור בדיור ציבורי, מי שאין לו עדיפות על רקע מצב בריאותי, לא זכאי לעדיפות.

אפרת רייטן: אלו היו התשובות שקיבלנו.

יבגני סובה: אם אפשר, משפט לפרוטוקול.

יבגני סובה: אני לא יודע מה יעלה בקריאה שנייה ושלישית.

יבגני סובה: אני מקווה בכל זאת שאנחנו נסכם את זה בקואליציה עם האופוזיציה.

יבגני סובה: אני מבקש לקבוע בעוד חצי שנה דיון מעקב על יישום הדבר הזה.

יבגני סובה: אולי בכנס החורף או שנה הבאה, מתי שנוח לוועדה.

אפרת רייטן: יותר מזה, אני מצטרפת לקריאה שלך, אנחנו נבקש את הדיון הנוסף הזה בין היתר, כי כמו שהקראתי לכם בפנייה של הוועדה, ביקשנו שיתייחסו לעניין ביצוע והתקנת התקנות שלא נעשה עד היום.

אפרת רייטן: הם גם לא השיבו לנו בעניין הזה.

משה אבוטבול: מה גם שאולי יאתרו אולי עוד איזה 200 מיליון שנותנים למגזר השני.

משה אבוטבול: מעבר לזה שאני לא יכול להצביע.

משה אבוטבול: אני מבקש זכות דיבור במליאה בנושא הזה בהסתייגויות.

אפרת רייטן: נרשם.

יבגני סובה: אם יש לך הסתייגויות יש לך הסתייגויות, או רשות דיבור.

משה אבוטבול: לא.

משה אבוטבול: אנחנו לא נצביע ונסתייג שם ונגיד בדיוק.

יבגני סובה: יש נוהל בכל ועדה.

אילת וולברג: אם אתם מגישים הסתייגויות - - -

משה אבוטבול: נגיש הסתייגויות רק שתהיה רשות דיבור שם.

יבגני סובה: לא.

יבגני סובה: יש או רשות דיבור או הסתייגות.

משה אבוטבול: ההסתייגויות נמצאות כאן.

אילת וולברג: מקבלים זמן דיבור עבור כל הסתייגות.

אילת וולברג: אבל אם מגישים הסתייגויות אי-אפשר לקבל גם רשות דיבור.

יבגני סובה: חבר הכנסת אבוטבול, או שתנמק הסתייגויות או שאתה מסיר הסתייגויות ומבקש רשות דיבור ואז לכל חבר סיעה יש 5 דקות לבקש רשות דיבור בקריאה שנייה ושלישית.

יבגני סובה: זה הנוהל.

משה אבוטבול: תשאיר את ההסתייגויות.

יבגני סובה: אז אם אתה משאיר את ההסתייגויות, תוכל לנמק את ההסתייגויות.

משה אבוטבול: נדאג לדבר גם ככה.

יבגני סובה: רק הסברתי לך את התקנות.

משה אבוטבול: בסדר, אני מאוד מודה לך.

משה אבוטבול: כשאתה מסביר לי, אני מתחיל לפחד.

יבגני סובה: שכחת שאני גם סגן יושב-ראש הכנסת.

אפרת רייטן: ניגש להצבעה על ההסתייגויות.

אילת וולברג: קודם נקריא את הנוסח.

אילת וולברג: "הצעת חוק המסייעים לנטרול אסון צ'רנוביל (תיקון מס' 2 – הגדלת המענק השנתי), התשפ"ב-2022.

אילת וולברג: סעיף 1 תיקון סעיף 9 בחוק המסייעים לנטרול אסון צ'רנוביל, התשס"ה-2001, בסעיף 9א במקום הסכום הנקוב בו יבוא: "7,000".

אילת וולברג: כמו שחבר הכנסת הציג קודם, סעיף 2 לחוק קובע את תנאי הזכאות לתעודת מנטרל.

אילת וולברג: מי שזכאי על פי החוק, מקבל על-פי סעיף 9 לחוק מענק שנתי שמתעדכן על-פי שיעור עליית המדד.

אילת וולברג: נכון לשנת 2021, ממה שאני מבינה מנתונים של משרד העלייה והקליטה, המענק עמד על סכום של 6,008 שקלים וכעת מוצע להגדיל את המענק השנתי כך שיעמוד על סכום של 7,000 שקלים.

אילת וולברג: כמובן שההצמדה למדד נותרת בעינה.

אילת וולברג: "סעיף 2 תחילה ותחולה תחילתו של חוק זה חודש מיום פרסומו והוא יחול על מענק שנתי המשתלם בעד שנת 2022 ואילך.

אילת וולברג: " כלומר, כבר עבור 2022, הזכאים למענק יקבלו.

אפרת רייטן: כן, רטרואקטיבית.

אפרת רייטן: מתייחסים לשנת 2022 כאל המענק הגבוה.

אילת וולברג: ממה שהבנתי ממשרד העלייה והקליטה, הם טרם קיבלו מענק עבור 2002 אז כשהם יקבלו אותו הם יקבלו את המוגדל.

שרה כהן: אנחנו משלמים החל מחודש אוגוסט.

משה אבוטבול: עוד שאלה קטנה לפני ההצבעה.

משה אבוטבול: את אומרת שנקבע עוד פעם ישיבה.

משה אבוטבול: זה דיון מלא בכל הנושא הזה או שזה רק לשמוע התפתחויות.

אפרת רייטן: לא.

אפרת רייטן: אנחנו פנינו כדי לעשות מעקב אחר הוראות החוק.

אפרת רייטן: בפעם הקודמת באמת עברנו סעיף סעיף וגילינו את אותן נקודות.

אפרת רייטן: לכן פנינו למשרד הבריאות והקראתי עכשיו את תשובתם.

אפרת רייטן: לעניין, למשל, התקנת התקנות, שזה כבר קבעתם חוק שצריכות להיות בו תקנות והן לא נקבעו ואין תקנות.

יבגני סובה: יש ענף במשרד הקליטה.

אילת וולברג: בבג"צ שמשרד הבריאות ציין בתשובה שלו כתוב שבתוך 120 ימים מהיום, יובאו לאישור בפני ועדת העלייה והקליטה תקנות שיעגנו את הנהלים שעל פיהם נוהגים המשיבים בנושאים שעל פי החוק.

אילת וולברג: זה מ-2018.

אילת וולברג: זה ניתן ב-2018.

אפרת רייטן: אז עברו 120 ימים.

יבגני סובה: מ-2018 התחלפו 3 שרים, נדמה לי שפנינה היא שרה רביעית תוך 3 שנים.

אפרת רייטן: יש להם גם את הבג"צ ויש להם גם את הפנייה שלנו מינואר.

יבגני סובה: אז נדרוש את זה.

קריאה: זה אמור להיות בוועדת העלייה והקליטה.

קריאה: זאת הוועדה שאחראית.

אפרת רייטן: אבל לא על התקנות.

יבגני סובה: כן, זאת הוועדה הזאת.

אפרת רייטן: היא אמורה לאשר אבל השר יכול להתקין את התקנות.

יבגני סובה: אנחנו נסב את תשומת ליבה של שרת העלייה והקליטה בנושא הזה.

יבגני סובה: אני אשלח לה מכתב נפרד בנושא הזה.

אפרת רייטן: זה עונה על השאלות שלך?

משה אבוטבול: לא.

משה אבוטבול: אנחנו משאירים את ההסתייגויות.

אפרת רייטן: לא, לגבי דיון מעקב.

משה אבוטבול: אני אגיד לך את האמת.

משה אבוטבול: אני לא באמת מאמין, בלי לפגוע בנוכחים מסביבי, שתהיה לנו את החצי שנה הזאת כי אנחנו נצא לשנת בחירות.

משה אבוטבול: זאת תחזית שלי.

משה אבוטבול: אני מציע לכם, איך שאומרים, אלה שמחייכים כעת לשתות כוס מיץ לימון.

משה אבוטבול: זה מתחיל בגן אבל מסתיים בטל ובצבי ועוד הרבה דברים טובים.

אפרת רייטן: אני מבקש לעבור להצבעה.

אפרת רייטן: אנחנו מצביעים על ההסתייגויות.

אילת וולברג: כאמור, הוגשו הסתייגויות מטעם סיעות הליכוד, ש"ס, יהדות התורה והציונות הדתית: לסעיף 1 להצעת החוק במקום 7,000 יבוא 14,000.

אילת וולברג: חבר הכנסת אבוטבול קודם נימקת את הסתייגויות הזאת.

אילת וולברג: יש לך משהו להוסיף?

משה אבוטבול: להוסיף שאני מקווה שיגיע גם היום שמחכים לו כל אותם אנשים שבאמת יוכלו לתת להם קצבה בכבוד והם לא פחות ממגזרים אחרים שקיבלו מיליארדים שנשפכים כמו מים.

אפרת רייטן: מה עם החילופין?

אילת וולברג: נצביע על הסתייגות 1 ואחר כך על החלופית.

דניאל בלנגה: להסתייגות יש עלות תקציבית.

אילת וולברג: עלות תקציבית להסתייגות.

דניאל בלנגה: כן.

משה אבוטבול: עלות תקציבית שנשכחת מפעם לפעם כשיש פגישות במשרד החוץ.

אפרת רייטן: מי בעד ההסתייגות, ירים את ידו.

אפרת רייטן: הצבעה ההסתייגות לסעיף 1 לא התקבלה.

אפרת רייטן: ההסתייגות נדחית.

אפרת רייטן: לצערינו, תאמין לי.

אפרת רייטן: הייתי מוכנה לתת - - -

משה אבוטבול: לא, לא, זה בסדר.

משה אבוטבול: אם היית יודעת כמה שאנחנו נעשה שימוש טוב בחוסר כספים שלכם כשצריך, אז היית מבינה שאתם בעצם עושים נגד עצמכם דברים, אבל זה בסדר.

משה אבוטבול: למדנו להבין.

משה אבוטבול: צר לי לאותם אלה שיושבים בבית ומחכים שקצת יגדילו את זה.

משה אבוטבול: שהנציג שכביכול מזוהה איתם פועל בניגוד לעמדתם, חבל מאוד.

אילת וולברג: הסתייגות לחילופין, במקום 7,000 יבוא 21,000.

אילת וולברג: גם כן לגבי גובה המענק.

אפרת רייטן: מי בעד?

אפרת רייטן: מי נגד?

אפרת רייטן: הצבעה ההסתייגות לחילופין לסעיף 1 לא התקבלה.

אפרת רייטן: יש עלות תקציבית.

אפרת רייטן: ההסתייגות נדחית.

אילת וולברג: הסתייגויות לסעיף 2.

אילת וולברג: הסתייגות מס' 2: המקום חודש מיום, יבוא, למחרת יום.

אילת וולברג: חבר הכנסת אבוטבול, אתה רוצה לנמק?

משה אבוטבול: גם זה לא?

משה אבוטבול: אנחנו מדברים על לזרז את המהלכים ולא למשוך למרוח.

משה אבוטבול: גם זה עולה לכם באוצר הנושא הזה?

משה אבוטבול: זה עולה לכם בבריאות?

יבגני סובה: זה לא קשור באוצר.

משה אבוטבול: אז קדימה.

משה אבוטבול: אז אם אפשרי לזרז את זה כי אותם אנשים מחכים ולא להתחיל לתת לזה המתנה.

אפרת רייטן: גברתי, האם זה משהו שהוא קבוע?

יבגני סובה: זה לא שבועי וחודשי, זה פעם בשנה.

משה אבוטבול: חברים, זה לא משנה.

אפרת רייטן: משרד הקליטה, חבר הכנסת אבוטבול מבקש לשמוע התייחסות למה אי-אפשר למחרת היום במקום חודש מיום.

משה אבוטבול: אם נערכים אז תמיד אפשרי, אבל לא משנה.

שרה כהן: אני נציגת משרד העלייה והקליטה ונציגת המשרד בוועדה לקביעת הכרה במנטרלים שפועלת בסמכותו של המשרד לפי החוק.

שרה כהן: מאז תחילתו של החוק אנחנו משלמים מידי שנה את המענק החד שנתי בחודש אוגוסט.

שרה כהן: מכיוון שבעצם קבלת החוק בפעם הראשונה, אז המענק היה בנוי על בסיס של קצבת הבראה לפי מספר ימי הבראה שניתנים לעובדי מדינה.

שרה כהן: מאז זה בעצם ממשיך ומשולם באותו מועד.

שרה כהן: אנחנו נערכים לתשלום עבור ה-1,317, כפי שידועים לנו כרגע במערכת שלנו שהם מנטרלים שידועים כפעילים.

שרה כהן: זאת אומרת, מבין אלו שהוכרו על-ידי ועדת ההכרה והם כרגע נמצאים במדינת ישראל.

אפרת רייטן: האם זה משהו טכני?

אפרת רייטן: ההסתייגות אומרת שתחולתו של חוק זה הוא חודש מיום פרסומו, כלומר מהחודש הבא.

אפרת רייטן: הוא שואל למה לא ממחרת?

משה אבוטבול: יומיים אחרי.

אפרת רייטן: כל מקרה זה אוגוסט, אין לזה משמעות.

שרה כהן: כן.

שרה כהן: אנחנו לא נשלם את התוספת בנפרד.

שרה כהן: אנחנו נשלם בחודש אוגוסט.

אפרת רייטן: נסתפק בתשובה הזאת.

משה אבוטבול: שנייה.

משה אבוטבול: שאלה קטנה בהקשר למה שאמרת.

משה אבוטבול: את יודעת בדיוק שכשרוצים, גם כשזה משולם על-ידי ביטוח לאומי או כל גורם אחר, אז גם לפעמים מקדימים קצבאות, יודעים לפני החגים לבוא לקראת.

אפרת רייטן: זה מענק שנתי, זאת לא קצבה.

משה אבוטבול: דבר שני.

משה אבוטבול: דווקא מאוד נהניתי לשמוע אחד מראשי הרשויות אתמול שאמר שביום רביעי יפקידו לנו את הכספים שהובטחו לנו.

משה אבוטבול: כלומר, כשרוצים אז יודעים באוצר ובמקומות אחרים לזרז את זה בהתראה של יומיים, אז למה פה אי-אפשר גם כן?

אפרת רייטן: היא הסבירה.

משה אבוטבול: אפרת, למה אצל אחרים זה יכול להיות גם ביום רביעי.

אפרת רייטן: אני לא רוצה להיגרר למקום הזה.

משה אבוטבול: אבל למה?

משה אבוטבול: אנחנו שומעים בתקשורת, אנחנו אנשי ציבור.

אפרת רייטן: זה דיון אחר במליאה.

משה אבוטבול: טוב, אוקי, שוב פעם אותו מגזר זוכה לפריבילגיות כאלה אחרי יומיים.

קריאה: על איזה מגזר הוא מדבר?

משה אבוטבול: ראשי הרשויות אמרו שעד רביעי זה יהיה בחשבון.

אפרת רייטן: מי בעד ההסתייגות?

אפרת רייטן: הצבעה ההסתייגות לסעיף 2 לא התקבלה.

אפרת רייטן: ההסתייגות לסעיף 2 נדחית.

אפרת רייטן: לאחר סעיף 2.

אילת וולברג: לאחר סעיף 2, אחרי הסעיף יבוא: 3.

אילת וולברג: מענק חד פעמי.

אילת וולברג: מנטרל זכאי למענק חד פעמי בשנת שנת 2021 בסכום של 3,000 שקלים.

אפרת רייטן: מה זה?

אילת וולברג: זאת אומרת, מענק רטרואקטיבי של 3,000 לשנה הקודמת.

אילת וולברג: חבר הכנסת אבוטבול, אתה רוצה לנמק?

משה אבוטבול: אני טוען שבכל אופן, בגלל שאנחנו עשינו איזה צעד מסוים בנושא הזה, אז בואו ננסה לבוא עוד טיפה.

משה אבוטבול: זה לא הרבה כי אם את עושה את זה בכפולות של אותם מספר מנטרלים, זה לא בדיוק הרבה כסף והאוצר לא יתמוטט.

משה אבוטבול: אני מאוד מאוד מציע שלפחות במשהו אחד כן תבואו לקראת אותה אוכלוסייה.

משה אבוטבול: לא מדובר פה באוכלוסייה גדולה.

משה אבוטבול: אתה יודע את המספרים, תעשה זה כפול זה.

משה אבוטבול: לדעתי לפחות באיזה משהו תהיה אדיב כלפיהם.

משה אבוטבול: תחשוב רגע ואולי זה יתעורר לך.

משה אבוטבול: לו זה היה מישהו שאתה מכיר אותו, חס וחלילה מישהו מהמשפחה, היית כן בא לקראת הנושא הזה.

דניאל בלנגה: אנחנו מדברים על עלות תקציבית של 3.5 מיליון שקלים.

משה אבוטבול: גם זה קשה.

אילת וולברג: זאת הסתייגות עם עלות תקציבית?

דניאל בלנגה: זה 3.5 מיליון.

אפרת רייטן: הצבעה על ההסתייגות.

אפרת רייטן: מי בעד?

אפרת רייטן: מי נגד?

אפרת רייטן: הצבעה ההסתייגות לאחר סעיף 2 לא התקבלה.

אפרת רייטן: ההסתייגות נידחית.

אפרת רייטן: נצביע על לשון החוק, בבקשה.

אפרת רייטן: מי בעד הצעת חוק המסייעים לנטרול תוצאות אסון צ'רנוביל (תיקון מס' 2 – הגדלת המענק השנתי, תשפ"ב-2022, שירים את ידו.

אפרת רייטן: הצבעה החוק התקבל.

אפרת רייטן: החוק עבר, אין נמנעים, אין מתנגדים.

משה אבוטבול: יידע העם היושב בציון למה יש כסף ולמה אין כסף.

משה אבוטבול: שכולם ידעו לאן הכסף שלכם הולך, כואב הלב.

אפרת רייטן: תודה רבה, הישיבה נעולה.